Motorfietsryer val na sy doodMet paramedici se aankoms op die toneel het hulle die motorfietsryer op Pretoriaweg, wat onder die oorbrug geleë is, aangetref (Foto: Verskaf) ŉ Motorfietsryer in sy 40’s is Sondagmiddag dood toe hy in ŉ ongeluk op die N4 in Silverton, Pretoria, op die pad onder ŉ oorbrug te lande gekom het. Ineke van Huyssteen, woordvoerder van ER24, sê die man het glo beheer oor sy motorfiets verloor, die versperring langs die pad getref en toe van die brug afgetuimel. “Paramedici is omstreeks 14:30 na die toneel ontbied. By hul aankoms op die toneel het hulle die motorfietsryer op Pretoriaweg, wat onder die oorbrug geleë is, aangetref,” sê Van Huyssteen. “Die man is op die toneel dood verklaar.” Van Huyssteen sê die polisie was op die toneel om ondersoek in te stel.